钦定古今图书集成/明伦汇编/官常典/第065卷 > 高密恭王俊
## 钦定古今图书集成/明伦汇编/官常典/第065卷 > 高密恭王俊

按《晋书彭城穆王传》：“穆王权子元王植，植子康王释，
释子纮，纮子恭王俊，字道度，出嗣高密王略，官至散
骑常侍。薨，子敬王纯之立，历临川内史、司农少府卿，
太宰右长史。薨，子恢之立。义熙末，以给事中兼太尉
修谒洛阳园陵。宋受禅，国除。”

===会稽思世子道生===按《晋书简文三子传》，“简文帝七子，王皇后生会稽思
世子道生，皇子俞，生胡淑仪生临川献王郁。皇子朱
生王淑仪生皇子天流，李夫人生孝武帝、会稽文孝
王道子俞生朱生、天流，并早夭。今并略之。”按本传，
“会稽思世子道生，字延长。帝为会稽王，立道生为世
子，拜散骑侍郎，给事中。性疏躁，不修行业，多失礼度，
竟”以幽废而卒，时年二十四岁。后及孝武帝即位，尝
昼日见道生及临川献王郁，郁曰：“大郎饥乏辛苦。”言
竟不见。帝伤感，因以西阳王𦍛元孙珣之为后。珣之
历吴兴太守。刘裕之伐关中，以为谘议参军。时帝道
方，谢珣之为宗室之美，与梁王珍之俱被害。